AGE จ่อออกหุ้นกู้ 2 พันลบ. รองรับธุรกิจขยายตัว-ทุนหมุนเวียน
AGE เตรียมออกหุ้นกู้ 2 พันลบ. เพื่อรองรับธุรกิจขยายตัว และเพื่อเป็นเงินทุนหมุนเวียนของบริษัท
8 ก.ย. 2564

บริษัท เอเชีย กรีน เอนเนอจี จำกัด (มหาชน) หรือ AGE เปิดเผยว่า ที่ประชุมคณะกรรมการบริษัท ครั้งที่ 4/2564 มีมติเห็นชอบให้เสนอต่อที่ประชุมวิสามัญผู้ถือหุ้น ครั้งที่ 1/2564 เพื่อพิจารณาอนุมัติการออกและเสนอขายหุ้นกู้ของบริษัทภายใต้วงเงินไม่เกิน 2,000 ล้านบาท เพื่อรองรับการขยายตัวของบริษัทฯ และเพื่อเป็นเงินทุนหมุนเวียนของบริษัทฯ โดยบริษัทสามารถออกและเสนอขายหุ้นกู้ และ/หรือ ออกและเสนอขายหุ้นกู้เพื่อทดแทนหุ้นกู้เดิมที่มีการไถ่ถอนไปแล้วได้ภายในวงเงินดังกล่าว โดยจำนวนเงินต้นคงค้างทั้งหมดของหุ้นกู้ที่บริษัทออกจำหน่ายแล้วในขณะใดขณะหนึ่งจะต้องมีจำนวนเงินไม่เกินวงเงินดังกล่าว
 